Crete, Ctr. — Arkades [Ion., Teos] — after ca. 170 BC — McC. Teos 17
Region: Aegean Islands, incl. Crete (IG XI-[XIII]) — Crete 

αρκαδων. εδοξεν αρκαδων τοις κοσμοις και ται πολει. επειδη τηιοι φιλοι και συγγενεις και ευνοοι υπαρχοντες ται πολει δια προγονων ψαφισμα και πρεσβευτας απεσταλκαν ηροδοτον μηνοδοτου μενεκλην διονυσιου οι και επελθοντες επι το κοινον των αρκαδων το τε ψαφισμα απεδωκαν και αυτοι διελεγεν μετα πασας σπουδας και φιλοτιμιας ενφανιζοντες ταν ευνοιαν του δαμου αν εχει προς αρκαδας και τους λοιπους [κρηται]εας ταν τε ευσεβειαν αν εχετε προς παντας τους θεους μαλιστα δε προς τον διονυσον τον αρχαγεταν υμεων ωι α τε πολις και χωρα υμων καθιερωται περι τε των αλλων των συμφεροντων ταις πολεσιν διελεγησαν αξιως αμφοτεραν ταν πολεων παρεκαλεον δε αμε και αναγραψαι το προτερον δοθεν υμιν δογμα περι τας ασυλιας εν οποιωι τε κρινωμεν ιερωι δε[δ]οχθαι αποκρινασθαι τοις πρεσβευταις των ηιων και ται πολει διοτι το κοινον των αρ[κα]δων και εν τοις προτερον χρονοις απ ουδε[νος] απεστα των συμφεροντων τωι δαμωι [τωι] τηιων δια τε τον διονυσον τον αρχαγεταν [υμεων] τας πολεως και δια τους λοιπους θεους [και ανανεω]σαμενων των παρ υμων πρεσβευ[ταν ταν] τε φιλιαν και συγγενειαν και αποδει[ξαμενων] ταν ευνοιαν αν εχετε δια παντος [ες τους κρ]ηταιεις παντας και το κοινον των αρκαδων βωλομενοι ουν και ημεις τοις ευνοως διακειμενοις εν χαριτος μερει μη λειπεσθαι το τε προτερον δογμα ο εχετε παρ ημων περι τας ασυλιας και τας καθιερωσιος τας τε πολιος και τας χωρας αναγραψομεν καθοτι παρακαλειτε δια του ψαφισματος εις το ιερον του ασκλαπιου και συντηρησομεν τα δεδομενα υμιν φιλανθρωπα. παρακαλεσαντων δε αμε των πρεσβευταν δουναι υμιν ισοπολιτειαν και ενκτησιν γας και οικιας και ατελειαν ταυτα τε διδομεν υμιν και εαν τινες αδικωσιν υμας η ταν χωραν παραιρωνται ταν καθιερωμεναν τωι διονυσωι και πολεμεωσιν κατα γαν η κατα θαλασσαν βοαθησομεν υμιν καθοτι αν εωμεν δυνατοι. ειναι δε και τα φιλανθρωπα τηιοις παρ αρκασι παντα οσα και αρκασιν εσται. επαινεομεν δε και τος πρεσβευτας ηροδοτον και μενεκλεα επι τωι σπευδειν υπερ τας πατριδος εκτενως και ταν παρεπιδαμιαν πεποιησθαι αξιως αμφοτεραν ταν πολεων. δοθημεν δε αυτοις και ξενια τα εκ των νομων. ειναι δε ηροδοτον μηνοδοτω και μενεκλη διονυσιω προξενος τας πολεος αμων. ερρωσθε.